Joseph Francis Flannelly

**Joseph Francis Flannelly** (født 22. oktober 1894 i New York City, død 23. mai 1973 samme sted) var en amerikansk katolsk prelat og hjelpebiskop i New York.
## Liv og virke
### Prest
Joseph Francis Flannelly ble presteviet den 1. september 1918. Hans første postering var som kapellan i Our Lady of the Rosary Church i Yonkers. Der hadde han tilsyn med menighetens skole, og underviste i sang og trente skolens fotball-, baseball- og basketballlag. Han var også kapellan til brannvesenet.

I 1938 ble han forfluttet til *St. Patrick's Cathedral* i New York City. Året etter ble han katedralens administrator, og den oppgaven hadde han til han gikk i pensjon i 1969. Under Flannellys ledelse ble det gjennomført en rekke endringer i *St. Patrick's*: Nytt alter, et rosevindu, forbedringer av orgelet, ferdistilling av katedralens fem skulpturdekorerte bronsedører mot Fifth Avenue. I august 1948 feiret han requiemmessen for avdøde Babe Ruth, en viden kjent baseballspiller.

### Hjelpebiskop i New York
Den 9. november 1948 utnevnte pave Pius XII ham til titulærbiskop av *Metelis* og hjelpebiskop i New York. Erkebiskopen av New York, kardinal Francis Spellman, ordinerte ham til biskop den 16. desember samme år; medkonsekratorer var hjelpebiskopene i New York Joseph Patrick Donahue og Stephen Joseph Donahue.

I 1950 utstedte Flannelly en formaning som ble lest ved hver av de syv søndagsmessene i *St. Patrick's Cathedral*: *«Vi ser med uro på og beklager den tiltagende skikk å holde fester i forretningskontorer dagene rett før jul. Vi advarer de troende mot slike fester av følgende grunner: 1) disse festene ignorerer [[adventstiden]]s hellige karakter, som er en tid for forberedelse til vår guddommelige Frelsers komme; 2) dagene umiddelbart før jul er alltid dager med faste og avholdenhet... 3) på mange av disse festene er det overdreven bruk av berusende drikker. Disse syndige utskeielsene forårsaker utallige skader på forskjellige vis for deltakerne og deres familier. De korrumperer moralen og senker moralen i samfunnet og nasjonen.»*

Han var en ivrig talsmann for gjenetablering av en plass for religion i det offentlige skolesystem, og ble en gang sitert for å ha sagt at *«i møte med kommunistiske aktiviteter som er opptatt av å fjerne Gud fra regjering og forretningsliv, er det viktigste og første vi må gjøre få religion tilbake i utdannelsen.»*

Den 8. november 1969 innvilget pave Paul VI hans aldersbetingede avskjedssøknad.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Francis Joseph Spellman (1889-1967) *1932
* Biskop *Joseph Francis Flannelly* (1922-2012) *1960

## Referanser